b'\n_START_ARTICLE_\nWilliam Howard Arnold\n_START_SECTION_\n\xc5\xbdivljenjepis\n_START_PARAGRAPH_\nLeta 1924 je diplomiral na Voja\xc5\xa1ki akademiji ZDA._NEWLINE_Dodeljen je bil pehoti in slu\xc5\xbeil je na razli\xc4\x8dnih zadol\xc5\xbeitvah po ZDA. Leta 1928 je kon\xc4\x8dal te\xc4\x8daj za pehotne \xc4\x8dastnike. V letih 1928\xe2\x88\x9230 je bil dodeljen Voja\xc5\xa1nici Schofield (Havaji). Pozneje (1934-36) pa je bil \xc4\x8dastnik za usposabljanje in operacije (S-3) 15. pehotnega polka, ki je bil nastanjen na Kitajskem._NEWLINE_Leta 1938 je kon\xc4\x8dal \xc5\xa1olanje na Poveljni\xc5\xa1kem in general\xc5\xa1tabnem kolid\xc5\xbeu Kopenske vojske ZDA._NEWLINE_Med drugo svetovno vojno je bil sprva pomo\xc4\x8dnik na\xc4\x8delnika \xc5\xa1taba za usposabljanje in operacije (G-3) 4. korpusa (1942-43), nato pa je bil septembra 1943 povi\xc5\xa1an v brigadnega generala in postal na\xc4\x8delnik \xc5\xa1taba 14. korpusa Novembra 1944 je bil povi\xc5\xa1an v generalmajorja in imenovan za poveljnika 23. pehotne divizije, kateri je poveljeval vse do deaktivacije divizije decembra 1945. Avgusta 1945 je sprejel predajo Imperialne japonske kopenske vojske na otoku Cebu._NEWLINE_Po drugi svetovni vojni je nadaljeval z aktivno voja\xc5\xa1ko slu\xc5\xbebo; tako je bil v letih 1950-52 poveljnik Zdru\xc5\xbeene voja\xc5\xa1ke misije za pomo\xc4\x8d Tur\xc4\x8diji (Joint Military Mission for Aid to Turkey; JMMAT). Leta 1953 je bil imenovan za poveljnika Sil ZDA Avstrija (U.S. Forces Austria), kjer je prejel tudi povi\xc5\xa1anje v generalporo\xc4\x8dnika; na tem polo\xc5\xbeaju je ostal vse do letal 1955._NEWLINE_Leta 1955 pa je postal poveljnik 5. armade, kjer je ostal vse do upokojitve leta 1961._NEWLINE_Po upokojitvi je ostal na podro\xc4\x8dju Chicaga. 30. septembra 1976 je umrl v Lake Forestu (Illinois). Pokopan je v Fort Sheridanu (Illinoisu), zraven svoje \xc5\xbeene Elizabeth (1905-1976).\n_START_SECTION_\nOdlikovanja\n_START_PARAGRAPH_\nArnold je prejel ve\xc4\x8d medalj Distinguished Service Medal (dve za zasluge med drugo svetovno vojno), srebrno zvezdo, dve legije za zasluge, dve bronasti zvezdi in zra\xc4\x8dno medaljo.'